Document ID: /roh_data/filtered/fineweb-2-filterrobots_roh.jsonl.gz/40597

Amt für Migration und Zivilrecht
Uffizi da migraziun e da dretg civil
Ufficio della migrazione e del diritto civile
Sco requirentas e requirents d'asil vegnan designadas quellas persunas che han dumandà asil en Svizra e da las qualas la procedura d'asil è anc pendenta.
Fugitivas e fugitivs èn persunas ch'èn exponidas a dischavantatgs serius u che han ina tema motivada da vegnir exponidas a tals dischavantatgs en lur patria u en quel pajais, nua ch'ellas han vivì sco ultim, pervia da lur razza, pervia da lur religiun, pervia da lur naziunalitad, pervia da lur appartegnientscha ad ina tscherta gruppa sociala u pervia da lur opiniuns politicas. Fugitivas e fugitivs èn vegnids renconuschids sco tals da las autoritads cumpetentas, q.v.d. lur dumonda d'asil è vegnida respundida en in senn positiv.
Sche l'execuziun da l'expulsiun n'è betg admessa, betg raschunaivla u betg pussaivla, regla dal la Secretariat da stadi per migraziun (SEM) la relaziun da dimora tenor las disposiziuns legalas davart l'admissiun provisorica tenor la lescha federala dals 16 da december 2005 (versiun dal 1. da schaner 2019) davart las persunas estras e l'integraziun (LEI).